สวัสดีค่ะ หนูปวดหัวข้างขวามาเป็นอาทิตย์แล้ว ปวดจิ๊ดช่วงขมับ ไม่ได้ปวดตลอดเวลา ส่วนมากจะปวดตอนลุกจากที่นอน และก็ตอนเดินค่ะอยากทราบว่าอาการแบบนี้เกิดจากอะไรคะ ควรรักษายังไงบ้าง ขอบค่ะ
สวัสดีค่ะ อาการปวดหัวข้างขวาดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจเป็นปวดจี๊ดๆ เป็นๆหายๆได้-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์